钦定古今图书集成/明伦汇编/闺媛典/第189卷 > 田垕妻张氏〈张氏萧氏韩氏附〉
## 钦定古今图书集成/明伦汇编/闺媛典/第189卷 > 田垕妻张氏〈张氏萧氏韩氏附〉

按《四川总志》：“张氏，指挥田垕妻。年二十一，夫亡，与妾
张氏共守终身。妻妾皆以九十七岁卒。长子世勋妻
萧氏，年十八而寡，无子守节，寿六十九终。次子世武
妻韩氏，年二十一寡，寿八十四终。前后相望，若出一
辙。太师黄慎詹为诗吊之。”